Лятото е в разгара си, но ние отново имаме повод за радост и гордост.

Първо основно училище „Св. Св. Кирил и Методий“, участва в Националната онлайн конференция „Насърчаване на четенето 2020“. От 83 кандидати нашите учители Стойна Москова и Надка Динева се класираха, представиха и споделиха с участниците в конференцията добри практики по eTwinning проекти и от работата си в часовете по английски език. „Споделяне - топла и приобщаваща дума“ и „Четене без край“ са темите на двете кандидатури, които впечатлиха организаторите и предоставиха възможност за споделянето им в национална среда.

Тази година конференцията на тема „Споделеното четене“ се проведе онлайн в периода 28 – 31 юли 2020 година. Темите, които разискваха участниците бяха Споделяне на четенето и Споделяне на прочетеното; Кога споделяме? С кого споделяме и какво? Четене и сътрудничество; Грижа чрез; Ценността на споделеното; Ценността на споделянето.

Организатор на събититето за девета поредна година е Национална агенция по Програмата „Еразъм+”, на Национално звено за координация по дейност eTwinning, Национален Еврогайдънс център, Национален Европас център, Евродеск България, Евридика България и ECVET България и ЦРЧР.

В събитието участваха представители на училища, детски градини, училищни, регионални и национални библиотеки, центрове за подкрепа на приобщаващото образование, а 40 учители, директори, библиотекари получиха възможността да презентират разработките си и успешните добри практики. В конференцията участваха и eTwinning посланици, които споделиха най-добрите проекти, насърчаващи четенето.

Споделяйте опита си, защото това разпалва нечия искра!